# Sidamon

Sidamon és un municipi de la comarca del Pla d'Urgell. Enguany, el 2019, la seva alcaldessa és Maria Dolors Tella Albareda.

## Topònim

El topònim està documentat el 1079 amb un híbrid d'àrab i llatí, Cidamundum. L'origen és incert. Podria ser una contracció d'«ací damunt», o provenir del nom àrab de persona Sidi Amud o del germànic Sigmund. En el fogatge del segle xv apareix com Sidemunt, de la vegueria de Cardona, i al segle xvi com Sidamunt de la vegueria de Tàrrega. En els primers censos del segle xix es va registrar com Sidamunt. El 1933 es va canviar a Sidamon, a proposta de l'IEC. El 1937 va canviar el nom pel d'Olèstria, per motius i amb significat no esbrinats. El franquisme va anul·lar els canvis republicans i fins al 1983 no es va normalitzar a Sidamon.

## Geografia

* Llista de topònims de Sidamon (Orografia: muntanyes, serres, collades, indrets…; hidrografia: rius, fonts...; edificis: cases, masies, esglésies, etc.).

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 21 | 16 | 16 | 30 | 50 | 314 | 326 | 330 | 376 | 423 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 475 | 455 | 446 | 489 | 501 | 510 | 446 | 442 | 442 | 442 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 455 | 476 | 527 | 577 | 642 | 688 | 727 | 758 | 736 | 706 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 734 | 733 | 748 | 759 | 767 | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Gastronomia

Les orelletes són les postres típiques de Sidamon i d'altres pobles del Pla d'Urgell. Els seus ingredients són: ous, farina, matafaluga, llevat anís i moscatell.
Un altre plat típic és la coca de recapte. Els seus ingredients són: 50 g de farina, 30 g de llevat premsat, sal, 1 vas d'aigua tèbia, 30 g de mantega, 1 dl d'oli, tot acompanyat amb una guarnició: 6 tomates madures, 3 cebes, 4 arengades, 3 albergínies, 3 pebrots vermells, sal. Per acabar, destaquem els caragols a la llauna que són un dels plats més populars i els seus ingredients són: 1 kg de caragols bovers, 1 got d'oli d'oliva verge, sal i pebre, pebre vermell dolç, 1 copa de brandi.

## Consistori

* Alcaldessa: Maria Dolors Tella i Albareda.
* Regidor: Sergi Balcells.
* Regidora: Janet Grummich Rodie.
* Regidor: Xavier Llovera Carulla.
* Regidora: Montserrat Carulla.
* Regidor: Francesc Xavier Llovet Mayora
* Regidor: Joan Taruella Andrés
Fonts oficials consultades

## Política

Resultats electorals - Sidamon, 2011 :
| Candidatura | Candidatura | Cap de llista | Vots | Regidors | % vots |
| | Convergència i Unió | Josep M. Huguet i Farré | 245 | 6 | 73.57% |
| | Plataforma per Catalunya | Marc Issac Martinez Sabater | 66 | 1 | 19.82% |
| | En blanc | | 22 | | 6.61% |
| Total | Total | 368 | 368 | 7 | |

## Festes Majors

La festa major d'hivern: Dia 3 de febrer.
Festa major d'estiu: Dia 24 d'agost Festa Major d'Estiu dedicada a Sant Bartomeu en la que se celebren diverses activitats dedicades a la gent de totes les edats.

## Vegeu també

* Josep Colomina i Roca

## Referències

* ↑ «El mapa de les alcaldesses a Catalunya: només un de cada cinc ajuntaments catalans està encapçalat per una dona». Begoña Grigelmo, 07-03-2019. [Consulta: 16 març 2019].
* ↑ Bofarull i Terrades, Manuel. Origen dels noms geogràfics de Catalunya: Pobles, rius, muntanyes, etc. Barcelona: Millà, 1991, p.237. ISBN 84-7304-186-0.
* ↑ «Fogatges de Catalunya». Arxivat de l'original el 2009-01-31. [Consulta: 17 octubre 2010].
* ↑ «Alteraciones de los municipios en los Censos de Población desde 1842». INE. [Consulta: 17 octubre 2010].
* ↑ Vila, Pau. La divisió territorial de Catalunya. Barcelona: Seix Barral, 1977. ISBN 84 322 9508 6. Facsímil de l'edició Barcelona: Conselleria d'Economia de la Generalitat de Catalunya, 1937.
* ↑ «Toponímia sense solta ni volta: Glevinyol i Olèstria». Arxivat de l'original el 2015-12-24. [Consulta: 17 octubre 2010].
* ↑ Canvis de nom Arxivat 2008-06-07 a Wayback Machine., a Municat
* ↑ «Recepta de coca de recapte. Pàgina web de l'Ajuntament de Sidamon.». Arxivat de l'original el 2015-02-08. [Consulta: 29 gener 2015].
* ↑ «Ajuntament de Sidamon: composició consistori», 2019. Arxivat de l'original el 2019-02-25. [Consulta: 15 març 2019].
* ↑ http://elecciones.mir.es/resultados2011/99MU/DMU0925920599_L1.htm?d=2400&e=380

## Enllaços externs

* Pàgina web de l'Ajuntament
* Informació de l'Institut d'Estadística de Catalunya
* Patrimoni històric i artístic de Sidamon